ຟີລິບປິນຖອນ ຫລັກໝາຍເຂດແດນ ໃນທະເລຈີນໃຕ້
ຟີລິບປິນກ່າວວ່າ ຕົນໄດ້ຖອກຫລັກໝາຍເຂດແດນ ທີ່ເປັນບັນຫາຂັດແຍ້ງກັນ ໃນທະເລຈີນໃຕ້.
ບັນດາເຈົ້າໜ້າທີ່ທະຫານຟີລິບປິນກ່າວວ່າ ກອງທັບເຮືອຂອງຕົນໄດ້ຖອນຫລັກໝາຍເຂດ ແດນຈໍານວນນຶ່ງຈາກພວກໂງ່ນຫິນແລະຫິນປະກາຣັງໃນທະເລຈີນຕອນໃຕ້ທີ່ຟີລິບປິນ ແລະຈີນຕ່າງອ້າງເອົາກໍາມະສິດນັ້ນ ບັນດາເຈົ້າໜ້າທີ່ກອງທັບເຫລົ່ານີ້ກ່າວໃນວັນພຸດມື້ນີ້ວ່າ ໄດ້ມີການຖອນພວກຫລັກໝາຍ ເຂດແດນເຫລົ່ານີ້ໃນເດືອນພຶດສະພາຜ່ານມາໃນເວລາບໍ່ດົນກ່ອນລັດຖະບານທໍາການປະ ທ້ວງທີ່ວ່າຈີນໄດ້ຂົນວັດຖຸກໍ່ສ້າງແລະປັກຫລັກໝາຍເຂດແດນຂຶ້ນໃນເຂດນ່ານນໍ້າທີ່ຟີລິບ ປິນອ້າງວ່າ ເປັນເຂດເສດຖະກິດພິເສດຂອງຕົນແຕ່ຜູ້ດຽວນັ້ນ ຈີນໄດ້ທໍາການຕອບໂຕ້ ວ່າ ຕົນໄດ້ດໍາເນີນການໄປຢ່າງຖືກຕ້ອງຕາມກົດໝາຍໃນເຂດຕ່າງໆທີ່ຢູ່ພາຍໃຕ້ການປົກ ຄອງຂອງຕົນນັ້ນ ຈີນພົວພັນໃນບັນຫາຂັດແຍ້ງຄ້າຍຄືກັນກັບຫວຽດນາມຫລັງຈາກເຮືອຂອງຈີນຈໍານວນ ນຶ່ງໄດ້ເຂົ້າໄປແຊກແຊງ 2 ຄັ້ງກັບພວກເຮືອສໍາຫລວດຫາບໍ່ນໍ້າມັນຢູ່ນອກແຄມຝັ່ງທະເລ ຂອງຫວຽດນາມນັ້ນ ທັງຟີລິບປິນແລະຫວຽດນາມຕ່າງກໍພະຍາຍາມຊອກຫາການໜຸນຫລັງຈາກສະຫະລັດໃນ ບັນຫາຂັດແຍ້ງກັນນີ້ ຊຶ່ງໄດ້ຮັບການຕຳໜິຢ່າງໜັກຈາກຈີນ ໃນການຖະແຫລງທີ່ພິທີແຫ່ງນຶ່ງໃນວັນອັງຄານວານນີ້ ທີ່ມີປະທານາທິບໍດີ Benigno Aquino ເຂົ້າຮ່ວມນໍານັ້ນ ເອກອັກຄະລັດຖະທູດສະຫະລັດປະຈໍາຟີລິບປິນ ທ່ານ Harry Thomas ກ່າວໃຫ້ຄວາມໝັ້ນໃຈຕໍ່ຟິລິບປິນວ່າ ສະຫະລັດຈະໃຫ້ການສະໜັບສະໜຸນໃນ ທຸກໆເລື້ອງ ຮວມທັງເລື້ອງບັນຫາຂັດແຍ້ງກັນໃນທະເລຈີນຕອນໃຕ້ແລະໝູ່ເກາະ Spratly ນັ້ນ